Tolong jelaskan mengenai Organisasi dari Sekarmadji Maridjan Kartosoewirjo dalam bahasa jawa

Dipilih déning tokoh Sarekat Islam, Oemar Said Tjokroaminoto kanggo dadi sekretaris pribadine. Sajeroning hubungane karo Tjokroaminoto, Kartosoewirjo akèh nyinaoni babagan Islam, métodhe organisasi, komunikasi karo massa lan yasa kakuwatan umat. Lan ing jaman iki, Kartosoe-wirjo wiwit duwé pepengin laire Nagara Islam lan masarakat Islam ideal ing Indonésia.

Ing omahé Tjokroaminoto (Cimahi, Bandung) kanggo kaping kapisanan Kartosoewirjo ketemu karo Soekarno kang nalika iku wis dadi ketua PNI.

Umur 20 taun (1927), Kartosoewirjo dadi wartawan ariwarta Fadjar Asia wiwit saka ngisor dadi korektor lan reporter. Ing ing sajeroning wektu 16 wulan dhèwèké diangkat dadi wakil pemimpin redaksi lan kuwasa usaha.

Gagasan-gagasan Kartosoewirjo wiwit ketok sajeroning artikel-artikel Fadjar Asia mau. Dhèwèké nentang para bangsawan Jawa (kaum priyayi) kang nyambut gawé bareng pamrintah Walanda. Pembelaane marang kaum cilik, tani kecil lan buruh-buruh uga ana.

Kunci supaya paham karo Kartosoewirjo ya iku "pulitik ijrah". Sajeroning tradisi Parté Syarikat Islam Indonésia (PSII), parté kang tau dipanggedhèni Kartosoewirjo, pulitik ijrah ya iku ngilangake struktur kolonial. Garis pulitik iki kaping kapisanan dirumusake nalika kongres kapisan PSII, taun 1923-1924.

Pulitik ijrah kang non-kooperatif naté marakake menimbulkan konflik serius ing PSII: antarané kubu Kartosoewirjo-Abikoesno lan kubu Mohammad Roem-Agus Salim. Abikoesno Tjokrosoejoso kang dadi Ketua Dewan Ek-sekutif tetep karo prisip karo sikup non-koope-rasi saetara Dewan Parté kang dipanggedhèni Agus Salim milih sikap kebuka kanggo makarya bareng penguasa Walanda. Salim dan Roem kuwatir manawa pulitik non-kooperasi diterusake, PSII bakal nandang rugi ing forum pulitik. Sajeroning pandangan Roem-Agus Salim, pulitik non-kooperasi bakal ngrugikake rakyat, amarga parté ora gelem manèh makili kepentingan rak-yat, nanging mung kanggo kepentingan parté.

Taun 1935 Abikoesno lan Kartosoewirjo menehake kalungguhan ing PSII kanggo mènèhi kalodhangan marang Agus Salim kanggo nglaksanakake referendum sikap non-koo-perasi parté. Nanging, arus utama ing awak parté justru luwih condong marang Abikoesno-Kartosoewijo. Kebukti nalika Konggrès PSII, Juli 1936, dhèwèké kepilih manèh dadi ketua lan wakil parté. Ing kongres iki Abikoesno menenhi kalodhangan marang Kartosoewirjo kanggo njelasake kanthi rinci konsèp pulitik ijrah parté. Kartosoewirjo banjur njelasake pemikiranne sajeroning brosur 2 jilid.

Sajeroning brosur iku pamikir Kartosoewirjo sansaya mateng lan nemu orisinalitase. Pilihan-pilihan kang dilakokake Kartosoewiijo nalika jaman-jaman PSII iki ngetokaké preferensi lan minate kang bakal dadi kasunyatan kanthi proklamasi Nagara Islam Indonésia.